U eksploziji u Prištini dvoje mrtvih, devet povrjedjenih
Inače, danas su u Prištini lideri Kosova iznjeli osnove za prve direktne razgovore izmedju etničkih Albanaca i delegacije Srbije, koji
U Snažnoj eksploziji noćas je u Prištini ubijeno dvoje ljudi, a devet povrjedjeno. Istraga je u toku, a zvaničnici na Kosovu kažu da se još uvijek ne zna ko je podmetnuo eksploziv. Veton Elshani. glasnogovornik policije na Kosovu: "Noćas oko 2:30 desila se eksplozija u ulici Dardania u Prištini. Od te eksplozije dvoje ljudi je poginulo i nanesena je znatna materijalna šteta. Devet ljudi je povrjedjeno u eksploziji. Za sada ne znamo šta je uzrokovalo eksploziju. Prošle noći smo intervjuirali više ljudi na tom mjestu. Pozvani su vatrogasci, policija, demineri, pripadnici NATO-a. Još uvijek ne znamo šta je uzrokovalo eksploziju." - kaže Veton Elshani glasnogovornik policije na Koovu. Policija nije dala nikakav motiv za napad, i nije identificirala žrtve. Nije jasno šta je bio cilj napada. Vlada Kosova je odmah osudila napad. Avni Arifi, glasnogovornik Vlade Kosova: "Vlada Kosova oštro osudjuje čin nasilja, kriminalni čin koji se desio noćas, i u kojem su nevini ljudi izgubili život. Mada policijski izvještaj još nije završen, vlada Kosova, izražava spremnost da se bori protiv zločina i uspostavi sigurno okruženje za sve gradjane Kosova." Inače, danas su u Prištini lideri Kosova iznjeli osnove za prve direktne razgovore izmedju etničkih Albanaca i delegacije Srbije, koji bi se trebali održati na marginama zasjedanja Generalne skupštine UN-a u New Yorku, 28 septembra. Predsjednik Kosova, Fatmir Sejdiu, predsjedavao je sastanku kojem su bili prisutni, premijer Agim Ceku i drugi ključni lideri kosovskih Albanaca. Fatmir Sejdiu, predsjednik Kosova: "Naš mandat je da idemo u New York i dobijemo finalno priznanje neovisnosti Kosova. Neovisnost Kosova nije tema pregovora, neovisnost nema alternative. Tokom tih direktnih razgovora mi ćemo ponuditi našu verziju budućih odnosa izmedju dvije zemlje, Kosova kao neovisne države i Srbije kao susjeda." Veton Surroi, lider opozicije na Kosovu: "Mi ćemo vodjstvu Srbije predstaviti sporazum o prijateljstvu i suradnji. Mi mislimo da je to riješenje za ovu zemlju, to je način da se nastavi i da naše odnose dovedemo u racionalan oblik suradnje u budućnosti."